Autódromo Hermanos Rodríguez

Autódromo Hermanos Rodríguez je pretekársky okruh v Mexico City  hlavnom meste Mexika. Je pomenovaný po bratoch Pedrovi a Ricardovi Rodríguezovcoch, ktorí boli v 60. a 70. rokoch minulého storočia úspešnými pretekármi a súťažili aj vo Formule 1, ale obaja prišli o život pri tragických pretekárskych nehodách. Okruh bol otvorený v roku 1959 a do roku 1979 sa volal Magdalena Mixhuca. V rokoch 1963 až 1970 a 1986 až 1992 sa na okruhu konala Veľká cena Mexika. Od roku 2015 je Formula 1 opäť pravidelným hosťom v Mexico City. Na Autódrome Hermanos Rodríguez sa doteraz uskutočnilo celkovo 22 Veľkých cien.

Najúspešnejším jazdcom je Max Verstappen s tromi víťazstvami na tejto trati. Spomedzi tímov majú najviac víťazstiev Lotus, McLaren, Mercedes a Red Bull (po 3). V roku 2021 sa stal Sergio Pérez prvým mexickým pretekárom, ktorý sa umiestnil na stupňoch víťazov na domácej pôde.

Okruh bol niekoľkokrát prestavaný, kým nadobudol súčasnú podobu, ktorá prechádza aj cez bejzbalový štadión Foro Sol, čo je jedinečný prvok medzi všetkými okruhmi, ktoré sú v súčasnosti v kalendári Formuly 1. Ďalšou zvláštnosťou je, že sa okruh nachádza vo vysokej nadmorskej výške 2 238 metrov nad morom, čo je najvyšší bod F1 kalendára, táto výška znižuje aerodynamický odpor, čo znamená vyššie maximálne rýchlosti, ale na druhej strane riedky vzduch spôsobuje aj problémy pre pretekárov a ich autá.

Okrem bežnej konfigurácie trate, nazývanej aj Pista Completa, ponúka Autodrómo Hermanos Rodríguez niekoľko alternatívnych verzií: Circuito Nascar, oválnu trať, trať pre drag racing, skrátenú variantu trate, ako aj špeciálne vedenie trate pre preteky majstrovstiev sveta Formuly E.

 Fakty a údaje 

 Dĺžka trate: 4 304 m
 Dĺžka pretekov: 305,354 km
 Počet kôl pretekov: 71
 Počet zákrut: 17 (10 vpravo a 7 vľavo)
 Šírka trate: 12 - 15 m
 Dĺžka najdlhšej roviny: 1 314 m
 Rozdiel medzi štart. a cieľovou čiarou: 210 m
 Jazda na plný plyn: 65 %

 Traťový rekord: 1:17,774 (199,223 km/h) - Valtteri Bottas/Mercedes (2021)
 Najrýchlejšie kolo kvalifikácie: 1:14,758 (207,260 km/h) - Max Verstappen/Red Bull (2019)
 Maximálna rýchlosť: 372 km/h
 Prvá GP: 1963 víťaz Jim Clark - Lotus 25
 Počet GP: 25
 Architekt: Pôvodný architekt Oscar Fernández, renovácia Hermann Tilke
 Kapacita tribún: 110 000

 Výsledky pretekov Formule 1 
SezónaVíťazMonopostČasPole position1963Jim ClarkLotus 252:09:52,1001:58,800,  Jim Clark, Lotus-Climax1964Dan GurneyBrabham BT72:09:50,3201:57,240,  Jim Clark, Lotus-Climax1965Richie GintherHonda RA2722:08:32,1001:56,170,  Jim Clark, Lotus-Climax1966John SurteesCooper T812:06:35,3401:53,180,  John Surtees, Cooper-Maserati1967Jim ClarkLotus 491:59:28,7001:47,560,  Jim Clark, Lotus-Climax1968Graham HillLotus 49B1:56:43,9501:45,220,  Jo Siffert, Cooper-Maserati1969Denny HulmeMcLaren M7A1:54:08,8001:42,900,  Jack Brabham, Brabham-Climax1970Jacky IckxFerrari 312B1:53:28,3601:41,860,  Clay Regazzoni, Ferrari1971 – 1985Nekonalo sa1986Gerhard BergerBenetton B1861:33:18,7001:16,990,  Ayrton Senna, Lotus-Renault1987Nigel MansellWilliams FW11B1:26:24,2071:18,383,  Nigel Mansell, Williams-Honda1988Alain ProstMcLaren MP4/41:30:15,7371:17,468,  Ayrton Senna, McLaren-Honda1989Ayrton SennaMcLaren MP4/51:35:21,4311:17,876,  Ayrton Senna, McLaren-Honda1990Alain ProstFerrari 6411:32:35,7831:17,227, Gerhard Berger, McLaren-Honda1991Riccardo PatreseWilliams FW141:29:52,2051:16,696, Riccardo Patrese, Williams-Renault1992Nigel MansellWilliams FW14B1:31:53,5871:16,346, Nigel Mansell, Williams-Renault1993 – 2014Nekonalo sa2015Nico RosbergMercedes F1 W06 Hybrid1:42:35,0381:19,480, Nico Rosberg, Mercedes2016Lewis HamiltonMercedes F1 W07 Hybrid1:40:31,4021:18,704, Lewis Hamilton, Mercedes2017Max VerstappenRed Bull Racing RB131:36:26,5501:16,488,  Sebastian Vettel, Ferrari2018Max VerstappenRed Bull Racing RB141:38:28,8511:14,759,  Daniel Ricciardo, Red Bull Racing TAG Heuger2019Lewis HamiltonMercedes AMG F1 W10 EQ Power+1:36:48,9041:15,024,  Charles Leclerc, Ferrari2020Zrušené kvôli pandémii COVID-192021Max VerstappenRed Bull Racing RB16B1:38:39,0861:15,875,  Valtteri Bottas, Mercedes2022Max VerstappenRed Bull Racing RB181:38:36,7291:17,775, Max Verstappen, Red Bull Racing RBPT2023Max VerstappenRed Bull Racing RB192:02:30,8141:17,166,  Charles Leclerc, Ferrari2024Carlos Sainz Jr.Ferrari SF-241:40:55,8001:15,946, Carlos Sainz Jr., Ferrari2025 Lando NorrisMcLaren MCL391:37:58,5741:15,586,  Lando Norris, McLarenZdroj:

 Referencie 

 Iné projekty 

Kategória:Okruhy Formuly 1
Kategória:Veľká cena Mexika
Kategória:Motoršport v Mexiku
Kategória:Mexiko (mesto)